אלעד ליבמן | אפרכסת | בלוג מוזיקת שוליים מקומית
Posts Tagged ‘אלעד ליבמן’
17/06/2011 afarkeseth	5 תגובות
אהמ.. אהמ.. [כחכוח קולני בגרון שנועד למשוך את תשומת ליבם של הקורא/ת האקראיים] – במלאת חצי שנה לבלוג, אנחנו שמחים ונרגשים לבשר על החידוש ושמו: הקלנדר! זהו למעשה לוח ההופעות הגוגלי של אפרכסת, שמרכז את כל ההופעות לפי ימים ושעות, ומאפשר לכם להעתיק אירועים שבהם חשקה נפשכם, גם לקלנדר הפרטי שלכם.
מעתה ואילך כל ההופעות המומלצות יופיעו בקלנדר כאן משמאל, ובפוסט שמתפרסם מידי יום שישי יופיעו האירועים שכדאי לשים אליהם לב במיוחד וכמובן גם אלה ששווים בדיקה ואלה שאסור להחמיץ.
אנחנו חייבים תודה גדולה לעומר טבח שעזר לכל הקסם הזה לקרות ועשה מה שעושים כל גאוני התכנות וחריפי השכל האנליטיים, שגורמים לחיינו להיות קלים ופשוטים יותר.
עוד פיצ'ר חדש אתם יכולים למצוא בשורת הלשוניות כאן למעלה, אחרי לשונית "מבצעים" הפופולארית. זוהי לשונית "מה קורה היום?" ובה מרוכזים כל האירועים של אותו יום, כדי שיהיה לכם נוח בעין ותוכלו לתכנן את הערב הספציפי בכיף.
אז מה יש לנו השבוע (מלבד הופעתו של בוב דילן ביום שני)? הערב Malox וקין והבל 90210 בדאבל פיצ'ר בלבונטין, מחר פסטיבל שוליים רחבים בכפר שמריהו מצהריי היום ועד השקיעה [הגרלת הכרטיסים שלנו נסגרת היום בצהריים] ובערב- אסתר שמיר (!) בתמונע. בשני, אם אתם לא הולכים לדילן תוכלו להנות מהופעה משולשת של Zaka, Lovegrenade ו- NX2 באוזןבר וגם מדניאל ספיר בסלונה. בשלישי עוד טריפל-פיצ'ר מסקרן באוזן: The Dashleys, Baby Wonder ו- ReRunner וגם אורי מור בקפה ביאליק. ערב רביעי מכיל הופעות משובחות אחת-אחת, אחת מהן היא זו של מאיה איזקוביץ' (בארבי) – לה נגריל כרטיסים בהמשך השבוע. בחמישי, התלבטות בין עמית ארז, עוזי נבון (שתיהן באוזן), תעני אסתר (בחינם! ברוטשילד 12) {סליחה, טעינו: תעני אסתר זה ברביעי} וקרמל אפל פופ (לבונטין) שממעטים להופיע. את השבוע הזה יסגור לכלוך באוזן מס' 23 מבית היוצר של לאון נפולאון פלדמן.
ויש עוד המון! הנה הלוח המלא:
:קטגוריותהמלצות תגיות: Baby Wonder, Drunk Machine, LeChuck, Love Grenade, Malox, Modern Tapes, Noble Brats, NX2, Phototaxis, ReRunner, Safe Cube, Suicidal Furnitures, The Dashleys, Tool Ard, TREE, Zaka, אביב בן עזרא, אורי מור, אלון סגל, אלעד ליבמן, אסתר שמיר, אשכרה מתים, בועז ריינשרייבר, בלקן במחסן, דנה עדיני, דניאל ספיר, הקרטל, ויתרתי, טל לוי, מאור כהן, מאיה איזקוביץ', סוואנה והלהקה, עוזי נבון ומכרים, עמית ארז, פנסי רחוב, צימרמנים, קין והבל 90210, קרמל אפל פופ, רוקפור, רע מוכיח אורקסטרע, תעני אסתר